alexandrainst/scandi-wiki huggingface dataset:
Rise Up av Freaky Fortune feat. Riskykidd

«Rise Up» er ein song av Freaky Fortune feat. RiskyKidd som vart gjeven ut 5. mars 2014 av Panik Records. Songen er skriven av Freaky Fortune og RiskyKidd.

Eurovision

«Rise Up» var eit av bidraga i EUROSONG 2014 - a MAD show, den greske uttakinga til Eurovision Song Contest 2014 i København i Danmark. Songen vart framført på engelsk av Nikólas Raptákis, Theófilos Pouzboúris og Riskykidd under aliaset Freaky Fortune feat. RiskyKidd, og vann tevlinga med 36,83 prosent av røystene.

Songen vann EUROSONG 2014 - a MAD show og representere Hellas i Eurovision Song Contest 2014. Bidraget vart framført på engelsk av Freaky Fortune feat. RiskyKidd i den andre semifinalen, og enda på sjuandeplass med 74 poeng; tolv frå Kviterussland, åtte frå Malta, sju frå Romania, seks frå Israel, Noreg, Tyskland og Italia, fire frå Finland, Irland og Sveits, tre frå Georgia, Austerrike og Slovenia og eitt frå Polen og Storbritannia. Hadde ein berre nytta telefonrøystar hadde bidraget enda på femteplass med 91 poeng, og hadde ein berre nytta juryrøystar hadde bidraget enda på niandeplass med 52 poeng. Landet kvalifiserte seg til finalen der bidraget enda på 20. plass med 35 poeng; sju frå Armenia, seks frå Kviterussland, fire frå Aserbajdsjan, Russland og Georgia, tre frå Italia og to frå Albania, Storbritannia og Israel. Hadde ein berre nytta telefonrøystar hadde bidraget enda på 14. plass med 43 poeng, og hadde ein berre nytta juryrøystar hadde bidraget enda på 19. plass med 49 poeng. Poenga frå telefonrøystinga inkluderer poenga frå den albanske og sanmarinske juryen, medan poenga frå juryrøystinga inkluderer poenga frå dei georgiske telefonrøystene. Dette er saman med bidraget frå 1998, den dårlegaste plasseringa til eit gresk bidrag i Eurovision Song Contest.

Listeplasseringar

Bakgrunnsstoff
 
 

Singlar frå 2014
Freaky Fortune-songar
Riskykidd-songar
Songar skrivne av Freaky Fortune
Songar skrivne av Riskykidd
EUROSONG 2014 - a MAD show-songar
Engelskspråklege songar
Greske Eurovision Song Contest-songar
Eurovision Song Contest 2014-songar
Engelskspråklege Eurovision Song Contest-songar
Dancing Night

«Dancing Night» er ein song av Mark Angelo feat. Josephine, gjeven ut 5. mars 2014 av Panik Records. Songen er skriven av Mark Angelo, Josephine Wendel, Thomas Karlsson, Fast Lane og Melína Makrí.

Eurovision

EUROSONG 2014 - a MAD show
«Dancing Night» var eit av bidraga i EUROSONG 2014 - a MAD show, den greske uttakinga til Eurovision Song Contest 2014 i København i Danmark. Songen vart framført på engelsk av Mark Angelo og Josephine Wendel under aliaset Mark Angelo feat. Josephine, og enda på fjerde- og sisteplass med 13,01 prosent av røystene.

Kjelder
 
 

Singlar frå 2014
Mark Angelo-songar
Josephine Wendel-songar
Songar skrivne av Mark Angelo
Songar skrivne av Josephine Wendel
Songar skrivne av Thomas Karlsson
Songar skrivne av Fast Lane
Songar skrivne av Melína Makrí
EUROSONG 2014 - a MAD show-songar
Engelskspråklege songar
Kanénas den me stamatá

«Kanénas den me stamatá» (gresk «Κανένας δεν με σταματά», gresk for Ingen kan stoppe meg) er ein singel av Kóstas Martákis, gjeven ut 5. mars 2014 av Platinum Records. Songen er skriven av Ilías Kozás.

Eurovision

EUROSONG 2014 - a MAD show
«Kanénas den me stamatá» var eit av bidraga i EUROSONG 2014 - a MAD show, den greske uttakinga til Eurovision Song Contest 2014 i København i Danmark. Songen vart framført på gresk av Konstantínos Martákis under aliaset Kóstas Martákis, og enda på andreplass med 28,09 prosent av røystene.

Bakgrunnsstoff
 
 

Singlar frå 2014
Greske songar
Kóstas Martákis-songar
Songar skrivne av Ilías Kozás
EUROSONG 2014 - a MAD show-songar
Greskspråklege songar
Petaloúda stin Athína

«Petaloúda stin Athína» (gresk «Πεταλούδα στην Αθήνα», 'Sommarfuglar i Aten') er ein singel av Krystallia, gjeven ut 5. mars 2014 av Platinum Records. Songen er skriven av Níkos Antýpas og Áris Davarákis.

«Petaloúda stin Athína» var eit av bidraga i EUROSONG 2014 - a MAD show, den greske uttakinga til Eurovision Song Contest 2014 i København i Danmark. Songen vart framført på gresk av Krystallia, og enda på tredjeplass med 22,07 prosent av røystene.

Kjelder
 
 

Krystallia-songar
Songar skrivne av Níkos Antýpas
Songar skrivne av Áris Davarákis
EUROSONG 2014 - a MAD show-songar
Greskspråklege songar
Installasjonskunst

Installasjonskunst, eller berre installasjon, er nemninga på ein kunstnerisk sjanger som er kjenneteikna av at kunstnaren nyttar ulike gjenstandar som i seg sjølv ikkje treng å vere kunstverk (måleri, skulptur og liknande), men til dømes meir eller mindre omarbeidde gjenstandar frå dagleglivet, frå naturen eller frå skrothaugane, for å lage ei romleg samansetting og samanblanding som er egna til å gje tilskodarane kunstopplevingar ved hjelp av dei assosiasjonane som samansettinga av gjenstandane fører til.

Eit kunstverk av denne typen, som vert kalla ein installasjon, er ofte laga spesielt til det aktuelle utstillingsrommet eller den aktuelle utstillingsstaden, og spelar gjerne på den samverknaden som den aktuelle staden og sjølve verket har på publikum. Verket kan difor ofte ikkje flyttast utan vidare, men må tilpassast eller lagast om att dersom det skal synast fram ein annan stad. I mange høve kan dessutan materiala i verket vere av ein slik art at det må lagast om att om det skal synast fram på ein annan stad.

Installasjonskunst i ulike former og med ulike uttrykk har frå 1950-1970-talet og framover vore stendig meir dominerande på kunstutstillingar.

Bakgrunnsstoff

Irish Museum of Modern Art: WHAT IS––Installation Art?
Kunst
Kunstteknikkar
American Highland

American Highland er den delen av Antarktis som ligg innanfor Ingrid Christensen Kyst og aust for Lambertbreen, og består av ei høgtliggande snøflate 2800 meter over havet, med fleire nunatakar (Grove Mountains) nær 75°E. Området vart oppdaga og namngjeven av Lincoln Ellsworth den 11. januar 1939, på ein flytur frå skipet hans og av Australian National Antarctic Research Expeditions (1956 og 1957), som gjekk i land her for stjerneavgjersle ved Grove Mountains, 1958.

Kjelder
 

Platå i Princess Elizabeth Land
Anderson Heights

Anderson Heights er ei omtrent rektangulær og snødekt høgslette, 13 km lang og 11 km brei, med ei høgd på kring 2400 meter over havet, mellom Mount Bennett og Mount Butters aust i Bush Mountains i Antarktis. Han vart oppdaga og fotografert av U.S. Navy sin Operasjon Highjump (1946–47) på flyturane den 16. februar 1947 og vart namngjeven av Advisory Committee on Antarctic Names etter løytnant George H. Anderson, ein pilot i U.S. Navy på Flight 8 på den datoen frå Little America til Sørpolen og attende.

Kjelder 

Platå i Ross Dependency
Dufek Coast
Andreaea Plateau

Andreaea Plateau er eit lite platå med ei middelhøgd på 180 moh, sørvest for Robin Peak på Signy Island i Sør-Orknøyane. Platået er kjend som den største kjende staden i Antarktis av den svartbrune mosen Andreaea.

Kjelder
 

Platå på Sør-Orknøyane
Antarktisplatået

Antarktisplatået (stundom kalla Polarplatået, Sørpolplatået og Kong Haakon VII Vidde) er eit stort område sentralt i Antarktis, med ein diameter på kring 1000 km, og som dekkj Sørpolen og Amundsen-Scott-basen. Dette platået har ei gjennomsnittleg høgd på kring 3000 moh.

Utforsking

Dette platået vart oppdaga i 1903 under Discovery-ekspedisjonen til Antarktis, som vart leia av Robert Falcon Scott. Ernest Shackleton vart den første til å krysse delar av dette platået i 1909 under Nimrod-ekspedisjonen, og måtte reise attende i dårleg vêr frå eit punkt berre 97 nautiske mil frå Sørpolen. Shackleton kalla platået King Edward VII Plateau til ære for kongen av Storbritannia. Berre to år seinare (seint i 1911) kalla Roald Amundsen platået Kong Haakon VII Vidde til ære for den nyvalgte kong Haakon VII av Noreg, då Amundsen vart den første til å nå Sørpolen i desember 1911. 

Antarktisplatået vart observert og fotografert frå lufta i 1929 i eit Ford Trimotor-fly med fire menn på den første flyturen til Sørpolen og attende til kysten. Sjefspilot på denne flyturen var Bernt Balchen frå Noreg på denne ekspedisjonen leia av Richard E. Byrd frå Virginia, ein offiser i U.S. Navy, som var med på flyet. Dei andre to medlemmane var andrepiloten og fotografen.

Klima
Den store høgda på Antarktisplatået, i lag med den høge breiddegraden og dei særs lange, mørke vintrane, gjer at temperaturen her er dei lågaste i verda dei fleste åra (liknande sentrale Sibir på den nordlege halvkula).

Dyreliv
Dei nesten kontinuerlege iskalde vindane som bles over Antarktisplatået, særleg på vinteren, gjer tilhøva her særs ugjestmilde for liv. Det er derfor i praksis ikkje noko naturleg liv her, sjølv på mikroskopisk nivå. 

Det lever ikkje pingvinar på Antarktisplatået fordi det ikkje er noko her for dei å ete. Få eller ingen fuglar flyg over Antarktisplatået og dei som kjem her har blåst inn av store stormsystem - og frys eller tørstar vanlegvis i hel. Det finst ingen landdyr i Antarktis, utanom menneske og laboratoriedyr. 

Mikroskopisk liv som ein har funne på Antarktisplatået har anten vore daude eller døyande mikroorganisme som har blåse hit med vinden, eller blitt ført hit av menneske til lands eller frå lufta, eller mikroorganismar som lever i fordøyingssystemet eller blodstraumane til menneska eller dyra deira.

Sjå òg
 Amundsen–Scott-basen
 Dome A
 Dome C
 Concordia-stasjonen
 Dome F
 Den austantarktiske innlandsisen
 Gamburtsevfjella
 Plateau-stasjonen
 Utilgjengelegheitspolstasjonen
 Ridge A
 Roald Amundsen
 Vostok-stasjonen

Kjelder
Denne artikkelen bygger på «Antarctic Plataeu» frå ,  den 5. mars 2014. 
 oppgav desse kjeldene:

Platå i Antarktis
Aust-Antarktis
Geografi i Dronning Maud Land
Avery Plateau

Avery Plateau er ei isdekt platå, kring 65 km langt og med ei høgd opp mot kring 2000 moh, halvvegs mellom Loubet Coast og Foyn Coast i Graham Land. Det er uvisst når platået vart sett første gong, men det var truleg i januar og februar 1909 av medlemmar av Den franske antarktisekspedisjonen under Jean-Baptiste Charcot frå forskjellige stader i Matha Strait. Det vart kartlagt i 1946–47 av Falkland Islands Dependencies Survey og vart namngjeven av UK Antarctic Place-Names Committee (1955) etter kaptein George Avery, kaptein på kutteren «Lively», som med kaptein John Biscoe på briggen «Tula» som segla til ein del av Den antarktiske halvøya i februar 1832.

Kjelder
 

Platå i Graham Land
Foyn Coast
Loubet Coast
Bartrum Plateau

Bartrum Plateau er eit isdekt platå, 20 km langt og 11 km breitt, som ligg vest for Mount Bonaparte i Queen Elizabeth Range. Det vart namngjeve av den nordlege geolog-gruppa frå New Zealand (1961–62) etter geolog professor John Bartrum frå Auckland University College.

Kjelder 

Platå i Ross Dependency
Shackleton Coast
Bieber Bench

Bieber Bench er eit relativt flatt høglandsområde på  ved sørsida av Surveyors Range i Churchill Mountains. Den isdekte flata har ei høgd på 1800 meter over havet og ligg mellom Mansergh snømark og toppen av Algiebreen. Det vart namngjeve av Advisory Committee on Antarctic Names etter John W. Bieber frå Bartol Research Institute ved University of Delaware. Han var sjefsforskar for United States Antarctic Program for sol- og heliosfæreforsking ved og kosmisk stråling ved McMurdo-basen og Sørpolstasjonen i 1988–2002.

Kjelder
 

Platå i Ross Dependency
Shackleton Coast
Breakbones Plateau

Breakbones Plateau er eit lite lavaplatå like nord for Chimaera Flats på Candlemas Island i Sør-Sandwichøyane. Det er eit interessant biologisk område med mange små fumaroler og vegetasjon kring desse. Namnet vart gjeve av UK Antarctic Place-Names Committee i 1971 og syner både til vanskane med å reise og fordi det var store koloniar med kjempestormfuglar (Macronectes giganteus) her, som på engelsk stundom vert kalla «Breakbones».

Kjelder
 

Platå på Sør-Georgia og Sør-Sandwichøyane
Bruce Plateau

Bruce Plateau er eit isdekt platå, minst 165 km langt og kring 1830 moh som strekkjer seg nordaust frå toppen av Gouldbreen og Erskinebreen til nærleiken av Flandres Bay i Graham Land. Når platået vart først sett er ikkje sikkert, men det vart truleg sett i januar 1909 av medlemmar frå Den franske antarktisekspedisjonen under Jean-Baptiste Charcot ut frå posisjonen deira i Pendleton Strait. Platået vart kartlagt frå flyfoto og frå landmålingar gjort av Falkland Islands Dependencies Survey 1946–62 og vart namngjeven av UK Antarctic Place-Names Committee etter William S. Bruce, ein skotsk polarforskar og leiaren for Den skotske antarktisekspedisjonen i 1902–04.

Kjelder 

Platå i Graham Land
Graham Coast
California Plateau

California Plateau er eit bølgjande, isdekt platå, 55 km langt og frå 2 til 22 km breitt, med ei høgd på 3000 moh ved austsida av Scottbreen. Det høgaste punktet på platået er 3275 moh ved Mount Blackburn i sørenden. Nordvestsida av platået er markert av bratte klipper ved Watson Escarpment; søraustsida fell slakt ned til innlandsisen. Han vart kartlagt av United States Geological Survey frå landmålingar og frå flyfotografi frå U.S. Navy i 1960–64 og vart namngjeven av Advisory Committee on Antarctic Names etter dei fleire greinene av University of California som har sendt mange forskarar til Antarktis.

Kjelder 

Platå i Marie Byrd Land
EUROSONG 2014 - a MAD show

EUROSONG 2014 - a MAD show er den greske uttakinga til Eurovision Song Contest 2014 i København i Danmark. 

Dimósia Tileórasi annonserte i januar 2014 at dei hadde fått til ei avtale att med den private musikkanalen MAD TV for organisering og produsering av den greske uttakinga til Eurovision Song Contest. MAD TV skulle i tillegg handtere alle relaterte førebuingar knytte til tevlinga. 

11. februar 2014 annonserte Dimósia Tileórasi og MAD TV at fire bidrag ville delta i EUROSONG 2014 - a MAD show. Alle dei fire bidraga var signerte til Panik Records eller Platinum Records. Tevlinga fann stad 11. mars 2014 i Acro Music Hall, og vinnaren vart kåra ved hjelp av 50 prosent telefon- og SMS-røyster og 50 prosent juryrøyster.

Finale
Tevlinga var leia av Déspina Vandí og Jórgos Kapoutzídis.

Kjelder

Denne artikkelen bygger på «Eurosong 2014 – a MAD show» frå ,  den 5. mars 2014.  

2014 i Hellas
Musikktevlingar i 2014
Eurovision Song Contest 2014-uttakingar
Greske Eurovision Song Contest-uttakingar
Musikk i Aten
 
EUROSONG - a MAD show
Chaplains Tableland

Chaplains Tableland er ei høgslette like nord for Mount Lister i Royal Society Range. Ho vart namngjeven av Advisory Committee on Antarctic Names i 1963 til ære for feltprestane (chaplains på engelsk) som tente i Antarktis, hovudsakleg ved McMurdo-basen. Sletta er synleg frå McMurdo-basen.

Kjelder
 

Platå i Victoria Land
Scott Coast
Citadel Bastion

Citadel Bastion er ei klipperik, flat høgd ved sørsida av enden av Saturnbreen, mot George VI Sound og Rymill Coast, som ligg på austsida av Aleksanderøya i Antarktis. Den største høgda er kring 645 moh. Citadel Bastion ligg ved Hodgson Lake. Dette fjellet vart kartlagt frå flyfotografi teken av Ronne Antarctic Research Expedition i 1947–48 og frå landmålingar av Falkland Islands Dependencies Survey i 1948–50. Namnet vart gjeve av UK Antarctic Place-Names Committee fordi det liknar ei festning med eit vakttårn i enden av eine veggen.

Citadel Bastion er ein av fleire nunatakar med utspring frå krittida av sedimentære bergartar som dannar det 6,8 kilometer-tjukke Fossil Bluff-gruppa, som ligg under den austlege delen av Aleksanderøya. Ein har her funne mykje plantefossil og fossile skogar.

Kjelder

Platå på Aleksanderøya
Deception Plateau

Deception Plateau er eit høgt, isdekt platå, 11,5 km lang og 10 km breitt, som grensar til Aviatorbreen, Pilotbreen og Mount Overlord i Victoria Land. Det fekk dette namnet av den sørlege geolog-gruppa frå New Zealand i 1966–67, fordi det ser relativt lite ut sett frå avstand.

Kjelder

Platå i Victoria Land
Borchgrevink Coast
Detroit Plateau

Detroit Plateau er eit stort indre platå i Graham Land, med høgder mellom 1500 og 1900 moh. I nordaust ligg sørveggen av Russell West-breen, og frå her strekkjer det seg 165 km sørvestover til Herbert Plateau. Platået vart observert frå lufta av sir Hubert Wilkins på ein flytur den 20. desember 1928. Wilkins namngav det «Detroit Aviation Society Plateau» etter forbundet som støtta ekspedisjonen hans, men det godkjende namnet vart korta ned. Nord- og austsida av platået vart kartlagt av Falkland Islands Dependencies Survey i 1946-47.

Dinsmoorbreen er ein isbre som flyt aust frå sørkanten av Detroit Plateau.

Kjelder 

Platå i Graham Land
Davis Coast
Nordenskjöld Coast
Dyer Plateau

Dyer Plateau er ei breitt, isdekt platå nord i det sentrale Palmer Land, avgrensa i nord til Flemingbreen og Binghambreen og i sør til Gutenko Mountains. Platået vart først utforska on land og fotografert frå lufta av U.S. Antarctic Service (USAS), 1939–41, vart det kalla opp etter J. Glenn Dyer, ein landmålar i dåverande General Land Office i innanriksdepartementet. Han var leiaren for landgruppa til USAS som køyrde slede frå Flemingbreen og søraust over platået til Welch Mountains og ammerikansk observatør med Australian National Antarctic Research Expeditions i 1956–57.

Kjelder 

Platå i Palmer Land
Edward VIII Plateau

Edward VIII Plateau er ei kuppelforma, isdekt halvøy mellom Magnet Bay og Edward VIII Bay. Ho vart truleg sett av mannskapet på RRS «William Scoresby» i 1936 og kartlagt frå flyfoto tekne av Thorshavn-ekspedisjonane i 1936-37 og namngjeve Gulfplatået. Halvøya vart kalla «King Edward Plateau» av ANCA, emn forma  Edward VIII Plateau vart godkjend av Advisory Committee on Antarctic Names (US-ACAN) for å vere konsistent med namna på dei nærliggande Edward VIII Bay og isbremmen.

Kjelder

Platå i Enderby Land
Elgar Uplands

Elgar Uplands er eit høgland med ei høgd opp mot 1900 moh, mellom Tufts Pass i nord og Sullivanbreen i sør på den nordlege delen av Aleksanderøya i Antarktis. Dei vart først fotografert frå lufta og grovt kartlagt av British Graham Land Expedition i 1937. Dei vart kartlagte på ny frå flyfoto tekne av Ronne Antarctic Research Expedition i 1947–48, av D. Searle frå Falkland Islands Dependencies Survey i 1960 og frå amerikanskeLandsat-bilete i februar 1975. Dei vart namngjevne av UK Antarctic Place-Names Committee etter sir Edward Elgar, den engelske komponisten (1857-1934).

Kjelder 

Platå på Aleksanderøya
Ellsworth Subglacial Highlands

Ellsworth Subglacial Highlands er ei rekkj subglasiale høgland i Vest-Antarktis som strekkjer seg vest-sørvest frå dei sentrale Ellsworth Mountains til nærleiken av Mount Moore og Mount Woollard. Høglandet vart først indikert frå seismiske målingar av Marie Byrd Land Traverse Party, 1957–58, leia av Charles R. Bentley. Han vart skissert i detalj av Scott Polar Research Institute – National Science Foundation – Det tekniske universitetet i Danmark sitt radioekkolyd-prosjekt, 1967–79 og namngjeve i samband med Ellsworth Mountains.

Kjelder 

Platå i Ellsworth Land
Farman Highland

Farman Highland er ei relativt jamt, isdekt høgland, med ei høgd opp mot kring 750 moh og utgjer den austlege delen av Hutton Mountains, mellom Wrightfjorden og Kellerfjorden, Lassiter Coast i Palmer Land. Høglandet vart kartlagt av United States Geological Survey frå landmålingar og flyfotografi tekne av U.S. Navy i 1961–67 og vart namngjeven av UK Antarctic Place-Names Committee i 1991 etter Joseph C. Farman, ein atmosfærisk fysikar Falkland Islands Dependencies Survey – British Antarctic Survey 1957–90; og forskingssjef på Argentine Islands i 1957–59 (baseleiar 1958–59).

Kjelder 

Platå i Palmer Land
Foster Plateau

Foster Plateau er eit platå, kring , som ligg mellom Drygalskibreen og Hektoriabreen nord i Graham Land i Antarktis. Det vart fotografert av Falkland Islands and Dependencies Aerial Survey Expedition i 1956–57 og kartlagt frå desse bileta av Falkland Islands Dependencies Survey (FIDS). Det vart namngjeve av UK Antarctic Place-Names Committee i 1960 etter Richard A. Foster, som var leiar for FIDS på Danco Island-stasjonen i 1956 og 1957.

Kjelder 

Platå i Graham Land
Danco Coast
Corinne Niogret

Corinne Niogret () er ein fransk tidlegare skiskyttar frå Nantua i departementet Ain. Ho vart verdsmeister på 15 km i 1995 og i 2000, tidlegare hadde ho i 1992 med Frankrike vunne OL-gull i 3x7,5 km stafett og i 1993 VM-gull i lagøvinga. I perioden 1992-2001 fekk Niogret fire gull-, seks sølv- og sju bronsemedaljar i ulike olympiske leikar og verdsmeisterskap i skiskyting.

Aktiv
Niogret debuterte i verdscupen i skiskyting i 1988. Den fyrste meisterskapsmedaljen fekk ho på heimegrunn under vinter-OL i Albertville i 1992, der det franske laget vann gull i 3x7,5 km stafett. Vinteren etterpå tok det franske kvinnelaget VM-gull i lagøvinga og sølv på stafetten. I 1994 tok Frankrike, også då med Niogret på laget, bronse både på stafetten under OL på Lillehammer, og i lagøvinga under skiskytings-VM 1994 i Canmore.

Under VM 1995 i Antholz tok Niogret sine fyrste medaljar i individuelle tevlingar. Ho vann normalprogrammet over 15 km og tok bronsen på 7,5 km sprint, medaljehausten vart komplett då Frankrike fekk sølv på 4x7,5 km stafett. Og så fekk ho attpåtil bronse i lagøvinga. I 1996 kopierte franske lag medaljehausten frå 1995 under VM i Ruhpolding, der Niogret deltok på begge laga.

Niogret vann tre nye VM-medaljar i 1998 og -99. Under VM 2000 i Oslo tok ho sitt andre VM-gull på 15 km, fem år etter det fyrste. Ho fekk elles bronsemedaljen på 12,5 km fellesstart. I 2001 fekk ho si 15. og siste VM-medalje, einast norske Liv Grete Poiree passerte målstreken før henne på jaktstarten i Pokljuka.

I løpet av karrieren vann Niogret åtte renn i verdscupen. Beste samanlagtplasseringa oppnådde ho i 2000, då ho hamna på tredjeplass.

Medaljar og besteplasseringar i internasjonale meisterskap
 Skiskyting under vinter-OL 1992 i Albertville: Gullmedalje i stafett
 VM i skiskyting 1993 i Borovets: Gull i lagøvinga, sølv på stafetten
 Skiskyting under vinter-OL 1994 på Lillehammer: Bronsemedalje på stafett
 VM i skiskyting 1994 i Canmore: Bronsemedalje i lagøvinga
 VM i skiskyting 1995 i Antholz: Gull på 15 km, sølv i stafett, bronse på sprinten og lagøvinga
 VM i skiskyting 1996 i Ruhpolding: Sølv i stafett, bronse i lagøving
 VM i skiskyting 1998 i Osrblie:Sølv på jaktstarten
 VM i skiskyting 1999 i Kontiolahti: Bronsemedalje på stafetten
 VM i skiskyting 1999 i Oslo: Sølvmedalje på 15 km
 VM i skiskyting 2000 i Oslo: Gull på 15 km, bronse på fellesstarten
 VM i skiskyting 2001 i Pokljuka: Sølv på jaktstarten

Kjelder
Sportsboken, aktuelle årgangar

Franske skiskyttarar
Deltakarar under vinter-OL 1992
Deltakarar under vinter-OL 1994
Deltakarar under vinter-OL 1998
Deltakarar under vinter-OL 2002
Olympiske meistrar for Frankrike
Jaeger Table

Jaeger Table er eit isdekt platå i Dufek Massif i Pensacola Mountains i Antarktis, med ei høgd opp mot 2030 moh ved Worcester Summit. Platået vart kartlagt av United States Geological Survey (USGS) i 1968 frå landmålingar og flyfotografi tekne av U.S. Navy taken 1964. Det vart namngjeve av Advisory Committee on Antarctic Names, etter forslag frå USGS geolog Arthur B. Ford, etter offiser James W. Jaeger i US Navy, som var pilot i skvadron VXE-6 på Lockheed Hercules-flyet som sette ut feltgruppa frå USGS i området i 1976–77.

Kjelder

Platå i Queen Elizabeth Land
Godfrey Upland

Godfrey Upland er eit lite platå med ei bølgjande flate og ei middelhøgd på 1500 meter over havet sør i det sentrale Graham Land i Antarktis. Det grensar til Clarke-, Meridian-, Lammers- og Colebreen. Platået vart oppdaga av United States Antarctic Service i 1939–41, Finn Rønne og Carl R. Eklund reiste langs Meridian- and Lammersbreen i januar 1941, og det vart fotografert frå lufta av Ronne Antarctic Research Expedition i 1947 og kartlagt frå bakken av Falkland Islands Dependencies Survey i 1958. Det vart namngjeve av UK Antarctic Place-Names Committee etter Thomas Godfrey, ein amerikansk glasmakar og matematikar som samstundes med John Hadley fann opp kvadranten (forløparen til sekstanten) i 1730.

Kjelder

Platå i Graham Land
Bowman Coast